## Uredba o unutarnjem ustrojstvu Državnog zavoda za intelektualno vlasništvo

### NN 70/2001 (3.8.2001.), Uredba o unutarnjem ustrojstvu Državnog zavoda za intelektualno vlasništvo

# VLADA REPUBLIKE HRVATSKE

1207

Na temelju članka 60. stavaka 1. i 2.
Zakona o sustavu državne Uprave (»Narodne novine« br. 75/93, 48/99, 15/2000,
127/2000 i 59/2001) i članka 34. stavka 1.Uredbe o načelima za unutarnje
ustrojstvo tijela državne uprave (»Narodne novine«, broj 43/2001), Vlada
Republike Hrvatske je na sjednici održanoj 26. srpnja 2001. godine, donijela

## UREDBU

### o unutarnjem ustrojstvu Državnog zavoda za intelektualno vlasništvo

Članak
1.

Ovom
Uredbom uređuje se unutarnje ustrojstvo Državnog zavoda za intelektualno vlasništvo
(u daljnjem tekstu: Zavod), nazivi unutarnjih ustrojstvenih jedinica i njihov
djelokrug, poslovi i zadaci koji se u njima obavljaju, način upravljanja tim
jedinicama te okvirni broj potrebnih državnih službenika i namještenika Zavoda.

Osim
poslova određenih ovom Uredbom, unutarnje ustrojstvene jedinice obavljaju i
druge poslove koje im povjeri ravnatelj.

I. UNUTARNJE USTROJSTVO

Članak
2.

Za
obavljanje poslova iz djelokruga Zavoda ustrojavaju se sljedeći sektori i druge
unutarnje ustrojstvene jedinice:

1.
Kabinet ravnatelja

2.
Sektor za patente

3.
Sektor za znakove razlikovanja

4.
Sektor za autorsko pravo isrodna prava

5.
Sektor za informacijsku tehnologiju i dokumentaciju

6.
Sektor za informacije i suradnju s okruženjem

7.
Sektor za razvoj sustava intelektualnog vlasništva

8.
Odjel za poslovanje zavoda

II. DJELOKRUG UNUTARNJIH USTROJSTVENIH
JEDINICA I NAČIN UPRAVLJANJA

1. KABINET RAVNATELJA

Članak
3.

U
Kabinetu ravnatelja obavljaju se poslovi neophodni za ostvarivanje plana i
programa djelovanja ravnatelja i zamjenika ravnatelja; protokolarni poslovi;
poslovi vezani uz suradnju sa sredstvima javnog priopćavanja; poslovi u vezi
predstavki i pritužbi građana; poslovi u vezi evidentiranja i osiguranja
pravovremenog izvršavanja obveza Zavoda prema čimbenicima državnog ustroja
(Predsjednik Republike, Hrvatski sabor, Vlada Republike Hrvatske, tijela državne
Uprave); poslovi u vezi s ostvarivanjem međunarodne suradnje Zavoda;
koordinacija sudjelovanja Zavoda u međunarodnim projektima; uspostavljanje i
vođenje evidencija, zbirki informacija i dokumenata za potrebe ravnatelja i
zamjenika ravnatelja; vođenje zapisnika sastanaka Kolegija Zavoda i drugih
sastanaka kada to odrede ravnatelj ili zamjenik ravnatelja; sudjelovanje u
kreiranju i realizaciji promotivnih aktivnosti Zavoda; obavljaju se i drugi
stručni i administrativni poslovi prema nalogu ravnatelja.

Članak 4.

Uz kabinet ravnatelja predviđaju se
samostalni izvršitelji za posebne službene potrebe Zavoda i to: savjetnik za
pravna pitanja u području intelektualnog vlasništva, savjetnik za organizaciju
rada i primjenu informacijske tehnologije u području intelektualnog vlasništva,
te savjetnik za međunarodnu suradnju u području intelektualnog vlasništva.

2. SEKTOR ZA PATENTE

Članak 5.

Sektor za patente obavlja upravne i
stručne poslove vezane uz priznanje patenta/zaštitu izuma patentom, zaštitu
planova rasporeda integriranih sklopova, provodi postupke međunarodne zaštite u
skladu s odredbama međunarodnih ugovora, prati, predlaže i sudjeluje u
harmonizaciji legislative i regulative u području patenata, prati razvoj
stručnog područja u međunarodnim okvirima te inicira pristupanje Republike
Hrvatske daljnjim ugovorima i konvencijama u području patenata, sudjeluje u
radu međunarodnih radnih skupina i ekspertnih odbora, predlaže, organizira i
provodi usavršavanje djelatnika za područje svoje djelatnosti, sudjeluje pri
izradi planova i programa rada Zavoda, sudjeluje u promicanju stručnog područja
patenata u okviru promotivnih aktivnosti Zavoda.

Za obavljanje poslova Sektora za patente
ustrojavaju se sljedeći odjeli:

2.1. Odjel za administrativno-pravne
poslove

2.2. Odjel specijalista za područja
tehnike

2.1. Odjel za administrativno-pravne
poslove

Članak
6.

Odjel
za administrativno-pravne poslove obavlja upravne i stručne poslove vezane za
provedbu postupka priznanja i održavanja patenata, vodi Registar prijava
patenata i Registar patenata, izdaje svjedodžbe o pravu prvenstva, uvjerenja i
izvatke iz Registara prijava patenata i Registra patenata i ostale potvrde i
uvjerenja, izrađuje i izdaje Isprave o patentu i Patentne spise, izrađuje
prijedloge zakonskih i podzakonskih propisa na području patenata, obavlja
upravne i stručne poslove vezane uz provedbu postupka međunarodne zaštite
patenata u skladu s odredbama multilateralnog Ugovora o suradnji na području
patenata (PCT), te regionalne zaštite u okviru Ugovora o suradnji s Europskom
patentnom organizacijom (EPO), vodi registre podnesenih međuna­rodnih prijava
patenata i dodijeljenih patenata, informira o zatraženim i dodijeljenim
patentima po međunarodnim i europskim prijavama patenata za Republiku Hrvatsku,
te daje upute o načinu podnošenja međunarodnih prijava patenata, prati stručno
područje međunarodne patentne zaštite u svijetu, predlaže, organizira i provodi
stručno usavršavanje djelatnika za područje svoje djelatnosti.

Za
obavljanje poslova Odjela za administrativno-pravne poslove ustrojavaju se
sljedeći odsjeci:

2.1.1.
Odsjek za formalno ispitivanje, prigovore i hitne postupke

2.1.2.
Odsjek za administriranje postupka supstancijalnog ispitivanja

2.1.3.
Odsjek za međunarodnu zaštitu patenata

2.1.1.
Odsjek za formalno ispitivanje, prigovore i hitne postupke

Članak
7.

Odsjek
za formalno ispitivanje, prigovore i hitne postupke obavlja upravne i stručne
poslove vezane za ispitivanje i obradu prijava patenata i podnesaka u odnosu na
formalno-pravne razloge, priprema i kontrolira podatke za objavu prijave u službenom
glasilu Zavoda, vodi Registar prijava patenata, obavlja kontrolu uplaćenih
upravnih pristojbi i naknada troškova upravnog postupka i vodi postupak za
oslobađanje od njihovog plaćanja u fazi do objave prijave patenta, izdaje
svjedodžbe o pravu prvenstva, izrađuje opise objavljenih patentnih prijava,
informira o načinu podnošenja prijave patenta; obavlja upravne i stručne
poslove vezane uz upis promjena u registre te ostale hitne postupke, zaprima i
rješava prigovore povodom formalno-pravnih razloga, rješava upite stranaka.

2.1.2. Odsjek za administriranje postupka
supstancijalnog ispitivanja

Članak 8.

Odsjek za administriranje postupka
supstancijalnog ispitivanja obavlja upravne i stručne poslove vezane uz obradu
i pripremu objavljene patentne prijave za postupak supstancijalnog ispitivanja,
priprema i kontrolira podatke za objavu patenta u službenom glasilu Zavoda, kontrolira
uplatu pristojbi u tijeku postupka dodjele patenta i godišnjih pristojbi za održavanja
patenata u važnosti, vodi postupak za oslobađanje od plaćanja pristojbi, vodi
Registar patenata, izrađuje i izdaje Ispravu o patentu i Patentni spis,
informira o zaštiti priznatog prava.

2.1.3. Odsjek za međunarodnu zaštitu
patenata

Članak 9.

Odsjek za međunarodnu zaštitu patenata
obavlja upravne i stručne poslove vezane uz provedbu postupka međunarodne
zaštite patenata u skladu s odredbama multilateralnog Ugovora o suradnji na
području patenata (PCT), te regionalne zaštite u okviru Ugovora o suradnji s
Europskom patentnom organizacijom (EPO), vodi registre podnesenih međunarodnih
prijava patenata i dodijeljenih patenata, informira o zatraženim i dodijeljenim
patentima po međunarodnim i europskim prijavama patenata za Republiku Hrvatsku,
te daje upute o načinu podnošenja među­narodnih prijava patenata, prati stručno
područje međunarodne patentne zaštite u svijetu, predlaže, organizira i provodi
stručno usavrša­vanje djelatnika za područje svoje djelatnosti, inicira i
poduzima mjere za pristupanje Republike Hrvatske daljnjim ugovorima i
konvencijama u području patenata.

2.2. Odjel specijalista za područja
tehnike

Članak 10.

Odjel specijalista za područja tehnike
provodi postupak klasificiranja prijava patenata po Međunarodnoj klasifikaciji
patenata, ispituje sadržajne uvjete patentne prijave za objavu i izrađuje
Rezultate prethodnog ispitivanja, ispituje uvjete za dodjelu patenta, izrađuje
Rezultate ispitivanja uvjeta za objavu prijave patenta, donosi odluke o
priznanju prava, izrađuje izvješća o stanju tehnike prema zadanim parametrima,
definira sadržaj patentnih spisa, informira stranke o tehničkim, odnosno
supstancijalnim uvjetima za podnošenje prijave, prati stručno područje patenata
u svijetu, pred­laže, organizira i provodi stručno usavršavanje djelatnika za
područje svoje djelatnosti, izrađuje prijevode i stručne recenzije tekstova iz
različitih područja tehnike za potrebe postupka dodjele patenta, obavlja tehničko
vještačenje za potrebe postupovnog procesa, sudjeluje pri izradi legislative i
regulative u području patenata i obavlja tumačenje u slučaju kada je za to
potrebno specifično tehničko znanje, sudjeluje u inoviranju Međunarodne
klasifikacije patenata na međunarodnoj razini.

Za obavljanje poslova Odjela specijalista
za područja tehnike ustrojavaju se sljedeći odsjeci:

2.2.1. Odsjek za kemiju i kemijsku
tehnologiju

2.2.2. Odsjek za strojarstvo, transport,
elektrotehniku, fiziku i topografiju

2.2.1. Odsjek za kemiju i kemijsku
tehnologiju

Članak 11.

Odsjek za kemiju i kemijsku tehnologiju
obavlja poslove klasificiranja, prethodnog i supstancijalnog ispitivanja,
donosi odluku o priznanju patenta, izrađuje izvješća o stanju tehnike, definira
sadržaj patentnih spisa za patentne prijave iz područja A, C i D prema
Međunarodnoj klasifikaciji patenata.

2.2.2. Odsjek za strojarstvo, transport,
elektrotehniku, fiziku i topografiju

Članak 12.

Odsjek za strojarstvo, transport,
elektrotehniku, fiziku i topografiju obavlja poslove klasificiranja, prethodnog
i supstancijalnog ispitivanja, donosi odluku o priznanju patenta, izrađuje
izvješća o stanju tehnike, definira sadržaj patentnih spisa za patentne prijave
iz područja B, E, F, G i H prema Međunarodnoj klasifikaciji patenata, te
obavlja poslove formalnog i sadržajnog ispitivanja uvjeta za registraciju
planova rasporeda integriranih sklopova, vodi Registar planova rasporeda
integriranih sklopova, te obavlja i druge stručne poslove.

3. SEKTOR ZA ZNAKOVE RAZLIKOVANJA

Članak 13.

Sektor za znakove razlikovanja (žig,
industrijsko obličje, oznaka zemljopisnog podrijetla proizvoda i usluga)
obavlja upravne i stručne poslove vezane za priznanje žiga, industrijskog
obličja, te vođenja postupka upisa oznaka zemljopisnog podrijetla proizvoda i
usluga, provodi postupke međunarodne zaštite u skladu s odredbama međunarodnih
ugovora, prati, predlaže/sudjeluje u izradi i harmonizaciji legislative i
regulativu u području znakova razlikovanja, prati razvoj stručnog područja u
međunarodnim okvirima, te inicira pristupanje Republike Hrvatske daljnjim
ugovorima i konvencijama u području znakova razlikovanja, sudjeluje u radu
međunarodnih radnih skupina i ekspertnih odbora, predlaže, organizira i provodi
usavršavanje djelatnika za područje svoje djelatnosti, sudjeluje pri izradi
planova i programa rada Zavoda, sudjeluje u promicanju stručnog područja
znakova razlikovanja u okviru promotivnih aktivnosti Zavoda.

Za
obavljanje poslova Sektora za znakove razlikovanja ustrojavaju se sljedeći
odjeli:

3.1.
Odjel za žigove

3.2.
Odjel za industrijska obličja i oznake zemljopisnog podrijetla proizvoda

3.1. Odjel za žigove

Članak 14.

Odjel za žigove obavlja upravne i stručne
poslove vezane za provedbu postupka priznanja žiga, obavlja upravne i stručne
poslove vezane za provedbu postupka međunarodne registracije žigova prema
Madridskom sporazumu i protokolu o međuna­rod­noj registraciji žigova, provodi
postupak međunarodne registracije modela i uzoraka prema Haškom ugovoru o
međunarodnoj registraciji modela i uzoraka, provodi postupak međunarodne
registracije zemljopisnih oznaka podrijetla proizvoda prema Lisabonskom
sporazumu o međunarodnoj registraciji zemljopisnih oznaka podrijetla proizvoda,
vodi Registar žigova, izdaje prioritetne potvrde, uvjerenja i izvode iz
Registara žigova, izrađuje i izdaje Ispravu o žigu, sudjeluje u izradi
prijedloga zakonskih i podzakonskih propisa na području žigova.

Za obavljanje poslova Odjela za žigove
ustrojavaju se sljedeći odsjeci:

3.1.1. Odsjek za formalno i supstancijalno
ispitivanje

3.1.2. Odsjek za prigovore, hitne i
posebne postupke, klasificiranje i pretraživanje

3.1.3. Odsjek za međunarodnu registraciju
znakova razlikovanja

3.1.1. Odsjek za formalno i supstancijalno
ispitivanje

Članak 15.

Odsjek za formalno i supstancijalno
ispitivanje obavlja upravne i stručne poslove vezane za ispitivanje i obradu
prijave žiga u odnosu na formalno-pravne i supstancijalne uvjete, priprema i
kontrolira podatke za objavu u službenom glasilu Zavoda, donosi odluke o
priznanju žiga, unosi podatke o prijavi žiga u Registar žigova, izdaje potvrde
o pravu prvenstva, isprave o dodijeljenim pravima i izvode iz Registra,
informira stranke o načinu podnošenja prijave žiga, pruža informacije o
priznatim žigovima.

3.1.2. Odsjek za prigovore, hitne i posebne
postupke, klasificiranje i pretraživanje

Članak 16.

Odsjek za prigovore, hitne i posebne
postupke, klasificiranje i pretraživanje obavlja upravne i stručne poslove
vezane za prigovore, hitne i posebne postupke (upis licence, prijenos prava
prekoredna ispitivanja prijava,...), donosi odluke o prihvaćanju ili odbijanju
prigovora, provodi postupak produljenja vrijednosti žigova, obavlja upravne i
stručne poslove vezane za klasificiranje prijava žigova prema Bečkom sporazuma
o Međunarodnoj klasifikaciji figurativnih elemenata žigova i Međunarodnoj
klasifikaciji proizvoda i usluga za registraciju žigova, ispituje identičnost i
sličnost žiga u odnosu na ukupni fond prijavljenih i registriranih žigova u
Republici Hrvatskoj.

3.1.3. Odsjek za međunarodnu registraciju
znakova razlikovanja

Članak 17.

Odsjek za međunarodnu registraciju znakova
razlikovanja obavlja upravne i stručne poslove vezane za provedbu postupka
međunarodne registracije žigova prema Madridskom sporazumu i protokolu o
međunarodnoj registraciji žigova, provodi postupak međunarodne registracije
modela i uzoraka prema Haškom ugovoru o međunarodnoj registraciji modela i
uzoraka, provodi postupak međunarodne registracije zemljopisnih oznaka
podrijetla proizvoda prema Lisabonskom sporazumu o međunarodnoj registraciji
zemljopisnih oznaka podrijetla proizvoda, informira o zatraženim i
registriranim pravima po međunarodnim prijavama industrijskog obličja i
zemljopisnih oznaka podrijetla proizvoda, daje uputa o načinu podnošenja
prijava za međunarodnu registraciju, vodi registar u Republici Hrvatskoj
međunarodno registriranih industrijskih obličja te zemljopisnih oznaka
podrijetla proizvoda, prati stručno područje međunarodne registracije znakova
razli­kovanja u svijetu, predlaže, organizira i provodi stručno usavr­šavanja
djelatnika za područje svoje djelatnosti, inicira i poduzima mjere za
pristupanje Republike Hrvatske daljnjim ugovorima i konvencijama u području
znakova razlikovanja.

3.2. Odjel za industrijska obličja i
oznake zemljopisnog podrijetla proizvoda

Članak
18.

Odjel
za industrijska obličja i oznake zemljopisnog podrijetla proizvoda obavlja
upravne i stručne poslove vezane za provedbu postupka dodjele industrijskog
obličja, vodi postupak upisa oznaka zemljopisnog podrijetla proizvoda i usluga
te odobrava prava korištenja oznaka izvornosti, vodi Registar prijava
industrijskog obličja, Registar industrijskog obličja, Registar oznaka
zemljopisnog podrijetla te Registar oznaka izvornosti, vodi Registar korisnika
oznaka izvornosti te Očevidnik korisnika oznaka zemljopisnog podrijetla, izdaje
prioritetne potvrde, uvjerenja i izvode iz Registara, izrađuje i izdaje Ispravu
o industrijskom obličju, predlaže harmonizaciju legislative na području
industrijskog obličja i oznaka zemljopisnog podrijetla proizvoda te sudjeluje u
njezinoj izradi.

4. SEKTOR ZA AUTORSKO PRAVO I SRODNA
PRAVA

Članak
19.

Sektor
za autorsko pravo i srodna prava obavlja normativno-pravne poslove u svezi
izrade nacrta prijedloga zakona, pravilnika i drugih propisa za provedbu i
primjenu zakona kojima se uređuju prava autora književnih, znanstvenih i
umjetničkih djela (autorsko pravo), te prava umjetnika izvođača, proizvođača
fonograma i organizacija za radiodifuziju (srodna prava); daje stručna
mišljenja i objašnjenja u vezi s primjenom i provedbom zakona; sustavno prati
razvitak doktrine, teorije i prakse europskog i međunarodnog autorskog prava i
srodnih prava; inicira, organizira i sudjeluje u sklapanju ili pristupanju
postojećim među­narodnim ugovorima u području autorskog prava i srodnih prava
od interesa za Republiku Hrvatsku; inicira, organizira i ostvaruje suradnju s
domaćim i međunarodnim subjektima relevantnima za funkcioniranje sustava
autorskog prava te sustava srodnih prava u zemlji; organizira i provodi stručno
– edukativne seminare iz područja autorskog prava i srodnih prava; provodi
upravni postupak po zahtjevima za izdavanje rješenja o obavljanju djelatnosti
zastupanja u području ostvarivanja autorskog prava i srodnih prava; obavlja
poslove inspekcijskog nadzora nad radom udruga autora te udrugama nositelja
srodnih prava koje se bave kolektivnim ostvarivanjem autorskog prava odnosno
srodnih prava, te obavlja i druge poslove iz svojeg djelokruga.

U
sektoru za autorsko pravo i srodna prava ustrojavaju se sljedeći odjeli:

4.1.
Odjel za autorsko pravo

4.2.
Odjel za srodna prava

4.1. Odjel za autorsko pravo

Članak 20.

Odjel za autorsko pravo obavlja
normativno-pravne poslove u svezi izrade nacrta prijedloga zakona, pravilnika i
drugih propisa za provedbu i primjenu zakona u području prava autora; daje
stručna mišljenja i objašnjenja u svezi s primjenom i provedbom zakona;
sustavno prati razvitak doktrine, teorije i prakse europskog i međunarodnog
autorskog prava; inicira, organizira i sudjeluje u sklapanju ili pristupanju
postojećim međunarodnim ugovorima u području autorskog prava od interesa za
Republiku Hrvatsku; inicira, organizira i ostvaruje suradnju s domaćim i
međunarodnim subjektima relevantnima za funkcioniranje sustava autorskog prava
u zemlji; organizira i provodi stručno-edukativne seminare iz područja
autorskog prava; provodi upravni postupak po zahtjevima za izdavanje rješenja o
obavljanju djelatnosti zastupanja u području ostvarivanja autorskog prava;
obavlja poslove inspekcijskog nadzora nad radom udruga autora koje se bave
kolektivnim ostvarivanjem autorskog prava te obavlja i druge poslove iz svojeg
djelokruga.

4.2. Odjel za srodna prava

Članak 21.

Odjel za srodna prava sudjeluje u izradi
zakona, pravilnika i drugih propisa za provedbu i primjenu zakona u području
srodnih prava; daje stručna mišljenja i objašnjenja u vezi s primjenom i
provedbom zakona; sustavno prati razvitak doktrine, teorije i prakse europskog
i međunarodnog prava; inicira, organizira i sudjeluje u sklapanju ili
pristupanju postojećim međunarodnim ugovorima u području srodnih prava od
interesa za Republiku Hrvat­sku; inicira, organizira i ostvaruje suradnju s
domaćim i međuna­rodnim subjektima relevantnima za ostvarivanje srodnih prava u
zemlji, organizira i provodi stručno-edukativne seminare iz pod­ručja srodnih
prava; provodi upravni postupak po zahtjevima za izdavanje rješenja o
obavljanju djelatnosti zastupanja u području ostvarivanja srodnih prava
udrugama nositelja srodnih prava i drugim specijaliziranim pravnim osobama;
obavlja poslove inspekcijskog nadzora nad radom udruga koje se bave kolektivnim
ostvarivanjem srodnih prava te obavlja druge poslove iz svojeg djelokruga.

5. SEKTOR ZA INFORMACIJSKU TEHNOLOGIJU
I DOKUMENTACIJU

Članak
22.

Sektor
za informacijsku tehnologiju i dokumentaciju obavlja stručne poslove primjene
informacijske tehnologije u radnom procesu Zavoda, razrađuje, odabire i
realizira, nadzire i održava informatičku platformu, projektira, razvija, održava
i implementira informacijski sustav, osigurava tehničke pretpostavke za elektro­ničku
razmjenu podataka, organizira i nadzire rukovanje ulaznim i izlaznim
dokumentima, analizira poslovni sustav Zavoda u cilju optimizacije i
racionalizacije radnog procesa, prati razvoj i domete informacijske tehnologije
za potrebe nacionalnog sustava intelektualnog vlasništva, prati i sudjeluje u
radu međunarodnih radnih skupina i ekspertnih odbora, predlaže, organizira i
provodi stručno usavršavanje za područje svoje djelatnosti, obavlja ostale
stručne poslove iz područja informatičke i dokumentacijske djelatnosti,
sudjeluje pri izradi planova i programa rada Zavoda, sudjeluje u promicanju
stručnog područja informa­tičke i dokumentacijske djelatnosti u okviru
promotivnih aktivnosti Zavoda.

Za
obavljanje poslova Sektora za informacijsku tehnologiju i dokumentaciju
ustrojavaju se sljedeći odjeli:

5.1.
Odjel za nadzor, klasificiranje i arhiviranje dokumenata

5.2.
Odjel za razvoj primjene informacijske tehnologije

5.1. Odjel za nadzor, klasificiranje i
arhiviranje dokumenata

Članak
23.

Odjel
za nadzor, klasificiranje i arhiviranje dokumenata obavlja stručne poslove
prijama, evidentiranja, klasificiranja i prevođenja u elektronički oblik,
raspodjele tijeka, te pohranu i arhiviranje ulaznih i izlaznih dokumenata,
organizira i provodi zaprimanje prijava i podnesaka, obavlja evidentiranje,
prevođenje u elektronički oblik i raspodjelu ulaznih i izlaznih dokumenata,
organizira i prati tok dokumenata, prati razvoj područja i rješenja u drugim
relevantnim ustanovama.

5.2. Odjel za razvoj primjene
informacijske tehnologije

Članak
24.

Odjel
za razvoj primjene informacijske tehnologije obavlja stručne poslove
projektiranja, razvoja i implementacije informacijskog sustava Zavoda, nadzire
njegovu primjenu, kontinuirano ga nadograđuje, optimira i održava, razvija
korisničke programe za podršku aktivnostima Zavoda i za izradu statističkih
izvješća, obavlja stručne poslove nadzora i optimiranje informatičke opreme,
prati i razrađuje i uvodi u primjenu standarde za elektroničku razmjenu
podataka.

Za
obavljanje poslova Odjela za razvoj i primjenu informacijske tehnologije
ustrojavaju se sljedeći odsjeci:

5.2.1.
Odsjek za aplikacije RDBMS, uredskog poslovanja i statistike

5.2.2.
Odsjek za elektroničku razmjenu podataka

5.2.1. Odsjek za aplikacije RDBMS,
uredskog poslovanja
i statistike

Članak 25.

Odsjek
za aplikacije RDBMS, uredskog poslovanja i statistike obavlja stručne poslove
analize zahtjeva, projektiranja baze podataka, razrade modele podataka i
njegove realizacije korište­njem alata sa sustavima za upravljanje bazom podataka,
održava i nadograđuje bazu podataka, obavlja i ostale stručne poslove vezane uz
administraciju baze podataka, obavlja stručne poslove uvođenja u upotrebu
aplikativnog softvera, nadzor nad njegovim korištenjem, obučava i pomaže
korisnicima u ovladavanju upotrebe softverskih alata, obavlja stručne poslove
razvoja korisničkih programa za podršku aktivnostima Zavoda, te za izradu
statis­tičkih izvješća, razvija i testira programe za prihvat podataka, unos u
bazu podataka, dohvat podataka i izradu izvješća te obavlja i ostale stručne
poslove vezane uz razvoj korisničkih aplikacija.

5.2.2. Odsjek za elektroničku razmjenu
podataka

Članak
26.

Odsjek
za elektroničku razmjenu podataka obavlja stručne poslove administriranja rada
računalne mreže Zavoda, predlaže i realizira mjere za njezino funkcioniranje,
proširenje i optimiranje, obavlja inženjerske poslove na komunikacijama, prati,
razrađuje i predlaže uvođenje standarda za elektroničku razmjenu podataka,
prati trendove razvoja elektroničke razmjene podataka na pod­ručju
intelektualnog vlasništva, predlaže postupke za harmonizaciju tehničkih
rješenja s preporukama Svjetske organizacije za intelektualno vlasništvo.

6. SEKTOR ZA INFORMACIJE I SURADNJU
S OKRUŽENJEM

Članak 27.

Sektor za informacije i suradnju s okruženjem
razrađuje i ostvaruje aktivnosti u cilju poticanja zastupljenosti
intelektualnog vlasništva u relevantnom domaćem okruženju (znanstvenoistra­živačkim,
razvojnim i visokoobrazovnim institucijama i gospodarskim entitetima),
sudjeluje u definiranju i operativnoj provedbi informacijske politike Zavoda,
pribavlja, pohranjuje i diseminira informacije na području intelektualnog
vlasništva, osmišljava i ostvaruje suradnju s udrugama inovatora i pojedincima,
uspostavlja i sudjeluje u provedbi aktivnosti županijskih informacijskih
centara, prati razvoj i domete na području informacijske i izdavačke
djelatnosti, prati i sudjeluje u radu odgovarajućih međunarodnih radnih skupina
i ekspertnih odbora, predlaže, organizira i provodi stručno usavršavanje za
područje svoje djelatnosti, sudjeluje pri izradi planova i programa rada
Zavoda, sudjeluje u promicanju stručnog područja pribavljanja i diseminacije
informacija u okviru promotivnih aktivnosti Zavoda, obavlja stručne poslove
izdavanja službenog glasila Zavoda, stručnih, informativnih i promocijskih
pripravaka u konvencionalnom i elektroničkom obliku, priprema i ostvaruje
nastupe Zavoda na stručnim skupovima i izložbama.

Za obavljanje poslova Sektora za
informacije i suradnju s okruženjem ustrojavaju se sljedeći odjeli:

6.1. Odjel za izdavaštvo

6.2. Odjel za informacije i suradnju sa
okruženjem u području intelektualnog vlasništva

6.1. Odjel za izdavaštvo

Članak 28.

Odjel za izdavaštvo obavlja stručne
poslove pripreme i izdavanja službenog glasila Zavoda i klasifikacija u
području patenata i znakova razlikovanja u konvencionalnom i elektroničkom obli­ku,
priprema i izdaje informativne i promocijske materijale, odabire i nadzire
izvođače tiskarskih poslova i ostale vanjske suradnike na pripremi materijala
za publiciranje, priprema materijale za prezentaciju Zavoda na stručnim
skupovima i izložbama, sudjeluje pri oblikovnom definiranju isprava i
publikacija, prati tehnološki razvitak i brine se o tehnološkom unapređenju
izdavačke aktivnosti u Zavodu.

6.2. Odjel za informacije i suradnju sa
okruženjem u području intelektualnog vlasništva

Članak 29.

Odjel za informacije i suradnju sa okruženjem
u području intelektualnog vlasništva obavlja stručne poslove pronalaženja,
pribavljanja, pohrane i stavljanja na korištenje stručnih publikacija, baza
podataka, informacija i dokumenata u području intelektualnog vlasništva,
uspostavlja i realizira suradnju sa znanstvenim i stručnim knjižnicama i
informacijsko dokumentacijskim centrima u zemlji i svijetu, sudjeluje u razradi
i provodi informacijsku politiku Zavoda, organizira i nadzire korištenje
on-line dostupnih eksternih baza podataka, nabavlja, pohranjuje i stavlja na
korištenje fondove informacija na CD-ROM-ovima, razrađuje postupke, pretražuje
i/ili nadzire pretraživanje patentne dokumentacije za vanjske korisnike, prati
razvoj stručnog područja, organizira i provodi edukaciju internih korisnika
informacijskih usluga; obavlja stručne poslove definiranja i provedbe
aktivnosti postizanja primjerene zastupljenosti intelektualnog vlasništva u
djelovanju znanstvenoistraživačkih, razvojnih i visokoobrazovnih institucija,
gospodarskih entiteta, te udruga inovatora, uspostavlja i sudjeluje u provedbi
aktivnosti županijskih informacijskih centara, inicira, osmišljava i provodi
promotivne aktivnosti Zavoda, os­mišljava i sudjeluje u realizaciji
diseminacije informacija, osmiš­ljava i realizira sustav savjetovanja o zaštiti
industrijskog vlas­ništva, osmišljava i provodi suradnju s relevantnim tijelima
državne Uprave, sveučilištima, znanstveno-istraživačkim institucijama,
Hrvatskom gospodarskom komorom, Hrvatskim savezom inovatora, surađuje sa
stranim relevantnim institucijama, prati razvoj stručnog područja.

7. SEKTOR ZA RAZVOJ SUSTAVA
INTELEKTUALNOG VLASNIŠTVA

Članak
30.

Sektor
za razvoj sustava intelektualnog vlasništva zajedno s odgovarajućim
ustrojstvenim jedinicama Zavoda osigurava razvoj sustava i pospješenja
ostvarivanja prava intelektualnog vlasništva, prati sve aspekte primjene
legislative i regulative u području intelektualnog vlasništva, prati
ostvarivanje industrijskog vlasništva, i ostvaruje suradnju s gospodarskim
subjektima-nositeljima prava i njihovim asocijacijama, nadležnim sudovima,
carinskom službom, policijom i drugim relevantnim tijelima državne Uprave,
sustavno prati razvoj međunarodnih propisa i doktrine na području
intelektualnog vlasništva; inicira, predlaže i sudjeluje u izradi nacrta zakona
i drugih propisa u cilju ostvarivanja sustava intelektualnog vlasništva kao i
harmonizacije s ostalim pozitivnim propisima i međunarodnim standardima u svrhu
ispunjavanja obaveza preuzetih međunarodnim ugovorima; nadzire i koordinira
aktivnosti u postupku donošenja zakona i drugih propisa te akata o ratifikaciji
ili pristupanju međunarodnim ugovorima na području intelektualnog vlasništva;
obavlja poslove vezane za poništaje prava industrijskog vlasništva; obavlja
poslove u svezi zastupnika u području industrijskog vlasništva, prati stručno
područje, doktrinu i praksu ostalih oblika intelektualnog vlasništva
(povjerljive informacije, nelojalna utakmica, biljne vrste,...); inicira i
poduzima mjera za pristupanje Republike Hrvatske daljnjim ugovorima i
konvencijama u području industrijskog vlasništva; predlaže, razrađuje i
koordinira aktivnosti harmonizacije relevantnih propisa sa zahtjevima koji
proizlaze iz Sporazuma o stabilizaciji i pridruživanju s Europskoj uniji (SSP);
razrađuje i koordinira implementaciju projekata u okviru CARDS programa;
osigurava i sudjeluje u ostvarivanju suradnje s međunarodnim, regionalnim i
nacionalnim organizacijama, kao i u radu stalnih i povremenih radnih skupina i
ekspertnih odbora u području industrijskog vlasništva; predlaže, organizira i
provodi stručno usavršavanje djelatnika za područje djelatnosti; sudjeluje u
promotivnim aktivnostima Zavoda, sudjeluje pri izradi planova i programa rada
Zavoda.

Za
obavljanje poslova Sektora za razvoj sustava intelektualnog vlasništva
ustrojavaju se sljedeći odjeli:

7.1.
Odjel za unapređenje i ostvarivanje sustava intelektualnog vlasništva, te SSP

7.2.
Odjel za poništaje prava industrijskog vlasništva i registrirane zastupnike pri
Zavodu

7.1. Odjel za unapređenje i ostvarivanje
sustava intelektualnog vlasništva te SSP

Članak
31.

Odjel
za unapređenje i ostvarivanje sustava intelektualnog vlasništva te SSP zajedno
s odgovarajućim ustrojstvenim jedinicama Zavoda osigurava i sudjeluje u
praćenju svih aspekata razvoja doktrine, legislative i regulative u području
intelektualnog vlas­ništva kao i njihove primjene u cilju davanja doprinosa
razvoju i unapređenju hrvatskog sustava intelektualnog vlasništva na temelju
suradnje s gospodarskim subjektima-nositeljima prava i njihovim asocijacijama,
nadležnim sudovima, carinskom službom, policijom i drugim relevantnim tijelima
državne Uprave, inicira, predlaže i sudjeluje u izradi nacrta zakona i drugih
propisa za ostvarivanje sustava intelektualnog vlasništva te za harmonizaciju s
ostalim pozitivnim propisima i međunarodnim standardima i u svrhu ispunjavanja
obaveza preuzetih međunarodnim ugovorima; nadzire i koordinira aktivnosti u
postupku donošenja zakona i drugih propisa te akata o ratifikaciji ili
pristupanju međunarodnim ugovorima na području intelektualnog vlasništva; prati
stručno područje, doktrinu i praksu ostalih oblika intelektualnog vlasništva
(povjerljive informacije, nelojalna utakmica, biljne vrste,..); prati sve
aspekte relevantnih aktivnosti u svezi Sporazuma o stabilizaciji i pridruživanju,
predlaže, razrađuje i koordinira aktivnosti za harmonizaciju relevantnih
propisa sa zahtjevima koji proizlaze iz SSP, predlaže i organizira stručno
usavršavanje djelatnika za pod­ručje djelatnosti, surađuje s relevantnim
nacionalnim i međuna­rodnim tijelima i institucijama, inicira, razrađuje i
koordinira implementaciju projekata u okviru CARDS programa; inicira i poduzima
mjera za pristupanje Republike Hrvatske daljnjim ugovorima i konvencijama u
području industrijskog vlasništva.

7.2. Odjel za poništaje prava industrijskog
vlasništva i registrirane zastupnike pri Zavodu

Članak
32.

Odjel
za poništaje prava industrijskog vlasništva i registrirane zastupnike pri
Zavodu provodi postupke poništaja priznatih prava industrijskog vlasništva,
zastupa Zavod u upravnim postupcima pred Upravnim sudom Republike Hrvatske,
izrađuje podneske za potreba parničnog i izvanparničnog postupka u predmetima
iz područja prava industrijskog vlasništva pred trgovačkim i općinskim
sudovima, prati i proučava praksu arbitražnog sudovanja u inozemstvu, sudjeluje
u radu radnih skupina i ekspertnih odbora u području poništaja na nacionalnoj i
međunarodnoj razini, obavlja stručne poslove sustavnog praćenja svih aspekata
primjene pozitivnih propisa o zastupanju pri nadležnom tijelu za industrijsko
vlasništvo, koordinira aktivnosti u svezi polaganja stručnih ispita za
zastupnike u području prava industrijskog vlasništva, vodi Registar zastupnika,
vodi Registar generalnih punomoći, prati i analizira propise pojedinih zemalja
o zastupanju, sudjeluje u izradi nacrta zakona i propisa o zastupanju.

8. ODJEL ZA POSLOVANJE ZAVODA

Članak 33.

Odjel za poslovanje Zavoda obavlja stručne
poslove vezane za komercijalne i financijsko-planske aktivnosti, investicije i
materijalno poslovanje, knjigovodstveno-računovodstvene poslove; prati
odvijanje i poduzima mjere za povećanje ostvarivanja na tržištu sredstava
temeljem djelatnosti Zavoda kao i iz državnog proračuna, izrađuje financijska
izvješća, prati mjere kadrovske politike i obavlja kadrovske poslove, izrađuje
i nadzire ugovore koje Zavod sklapa, prati i nadzire primjenu i učinke zakona i
propisa relevantnih za tijela državne uprave, sudjeluje u pripremi i provođenju
javnih natječaja i ostalih nabavki sukladno zakonu, nabavlja osnovna sredstva,
uredski i sitni materijal, organizira i nadzire umnožavanje i distribuciju
materijala, oprema poslovne prostorije Zavoda, obavlja poslove vezano uz
korištenje prometnih sredstava Zavoda, brine o načinu održavanja sredstava i
opreme Zavoda.

Za
obavljanje poslova Odjela za poslovanje Zavoda ustrojavaju se sljedeći odsjeci:

8.1.
Odsjek za kadrovske, pravne i opće poslove

8.2.
Odsjek za financije i računovodstvo

8.1. Odsjek za kadrovske, pravne i opće
poslove

Članak
34.

Odsjek
za kadrovske, pravne i opće poslove, prati mjere kadrovske politike i obavlja
kadrovske poslove, vodi poslove oko raspoređivanja državnih službenika i
namještenika, obavlja poslove oko izbora kandidata u državnu službu, vodi
osobni očevidnik, prati statusna prava djelatnika i njihov rad, izrađuje,
donosi i realizira planove stručnog usavršavanja državnih službenika, prati i
nadzire primjenu i učinke zakona i propisa relevantnih za tijela državne
uprave, priprema i izrađuje razne ugovore za potrebe Zavoda, obavlja sve pravne
poslove prilikom pripreme i provo­đenja javnih natječaja; planira i realizira
investicije u proširenje i nadogradnju tehničke osnovice rada; prati i
analizira uplate po osnovi stjecanja i održavanja prava industrijskog
vlasništva, te obavljanja informacijskih usluga u području intelektualnog vlas­ništva;
sudjeluje u izgradnji modela komercijalizacije aktivnosti Zavoda po osnovi
vlastite djelatnosti; obavlja tehničke poslove u svezi službenog prijevoza,
dostave, fotokopiranja i umnoža­vanja.

8.2. Odsjek za
financije i računovodstvo

Članak
35.

Odsjek
za financije i računovodstvo organizira i koordinira rad u obavljanju
računovodstvenih poslova, brine o zakonitoj provedbi važećih
materijalno-financijskih propisa, izrađuje prijedloge potrebnih sredstava za
izvršenje programa rada Zavoda, priprema planove za osiguranje sredstava
ostvarenih na temelju vlastite djelatnosti Zavoda i iz državnog proračuna,
izrađuje financijska izvješća, periodične obračune i završni račun, brine o
zakonitom, racionalnom i svrsishodnom trošenju sredstava, obavlja izračun plaća
i osobnih naknada zaposlenih, obavlja likvidacije ulaznih računa, te priprema
naloge za plaćanje računa, vodi knjigovodstvo osnovnih sredstava i sitnog
inventara, te obavlja i druge poslove u svezi s financijskim i računovodstvenim
poslovanjem.

III. UPRAVLJANJE USTROJSTVENIM JEDINICAMA
ZAVODA

Članak 36.

Radom Zavoda upravlja Ravnatelj.

Zamjenik ravnatelja zamjenjuje ravnatelja
u slučaju njegova izbivanja ili spriječenosti te obavlja i sve druge poslove
koje mu ravnatelj povjeri.

Sektorima upravljaju pomoćnici ravnatelja.

Radom
odijela upravljaju načelnici.

Radom
odsjeka upravljaju voditelji.

Radom
Kabineta ravnatelja upravlja tajnik Kabineta.

Članak
37.

Pomoćnici
ravnatelja za svoj rad odgovorni su ravnatelju.

Načelnici
odjela za svoj rad odgovorni su ravnatelju te nadležnom pomoćniku ravnatelja.

Tajnik
Kabineta za svoj rad odgovoran je ravnatelju.

Voditelji
odsjeka za svoj rad odgovorni su čelnicima unutarnjih ustrojstvenh jedinica u
čijem se sastavu nalaze, nadležnom pomoćniku ravnatelja i ravnatelju.

Članak
38.

Savjetodavno
tijelo ravnatelja je stručni kolegij (Kolegij Zavoda).

Sastav
Kolegija Zavoda utvrđuje ravnatelj.

Članak
39.

Za
raspravljanje pojedinih pitanja i za utvrđivanje nacrta propisa, te davanje
mišljenja i prijedloga iz djelokruga rada Zavoda ravnatelj može osnovati
stručne savjete odnosno radne skupine.

IV. OKVIRNI BROJ SLUŽBENIKA
I  NAMJEŠTENIKA ZAVODA

Članak
40.

Poslove
i zadatke iz djelokruga Zavoda, ovisno o vrsti, složenosti, stručnoj spremi, i
drugim uvjetima, obavljaju službenici i namještenici raspoređeni na radna
mjesta.

Broj
državnih službenika i namještenika koji obavljaju poslova iz djelokruga Zavoda
prikazan je u tablici koja je sastavni dio ove Uredbe, a koja se ne objavljuje
u »Narodnim novinama«.

V. PRIJELAZNE I ZAVRŠNE ODREDBE

Članak
41.

Pitanja
od značenja za rad Zavoda koja nisu uređena zakonom, Uredbom o načelima za
unutarnje ustrojstvo tijela državne uprave ili ovom Uredbom, urediti će se
Pravilnikom o unutarnjem redu Zavoda.

Pravilnikom
iz stavka 1. ovog članka utvrdit će se broj potrebnih državnih službenika i
namještenika s naznakom njihovih osnovnih poslova i zadaća i stručnih uvjeta
potrebnih za njihovo obavljanje, njihove ovlasti i odgovornosti, te druga
pitanja od značenja za rad Zavoda.

Pravilnik
o unutarnjem redu Zavoda donijet će ravnatelj u roku od 60 dana od dana
stupanja na snagu ove Uredbe, uz prethodnu suglasnost ministarstva nadležnog za
poslove opće uprave.

Članak
42.

Danom
stupanja na snagu ove Uredbe prestaje važiti Uredba o unutarnjem ustrojstvu Državnog
zavoda za intelektualno vlas­ništvo (»Narodne novine«, broj 58/2000).

Članak
43.

Ova
Uredba stupa na snagu danom objave u »Narodnim novinama«.

Klasa:
023-03/01-01/43
Urbroj: 5030115-01-1
Zagreb, 26. srpnja 2001.

Potpredsjednica
**Željka Antunović,** v. r.

Uredba, NN 70/2001-1207